CELEX: 62018TN0109
Language: hr
Date: 2018-02-22 00:00:00
Title: Predmet T-109/18: Tužba podnesena 22. veljače 2018. – VI protiv Komisije

7.5.2018   
            
            
               HR
            
            
               Službeni list Europske unije
            
            
               C 161/53
            
         Tužba podnesena 22. veljače 2018. – VI protiv Komisije
   (Predmet T-109/18)
   (2018/C 161/60)
   Jezik postupka: engleski
   
      Stranke
   
   
      Tužitelj: VI (zastupnici: G. Pandey i V. Villante, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               uvodno, po potrebi, proglasi članak 90. Pravilnika o osoblju nevaljanim i neprimjenjivim u ovom postupku na temelju članka 270. Ugovora o funkcioniranju Europske unije;
            
         
               —
            
            
               kao prvo, poništi, odluku Europskog ureda za odabir osoblja (EPSO) od 14. studenoga 2017., kojom se odbija tužiteljev prigovor podnesen 13. srpnja 2017., koji uključuje njegov zahtjev za naknadu štete u iznosu od 50 000 eura;
            
         
               —
            
            
               kao drugo, poništi, EPSO-ovu odluku od 19. travnja 2017. o odbijanju njegovog zahtjeva za preispitivanje odluke povjerenstva za odabir kojom mu se ne dopušta sudjelovanje u sljedećoj fazi natječaja;
            
         
               —
            
            
               kao treće, poništi, odluku od 6. veljače 2017. na internetskom EPSO računu o neuvrštavanju tužitelja u nacrt popisa kandidata odabranih u svrhu natječaja EPSO/AD/323/16;
            
         
               —
            
            
               kao četvrto, poništi, obavijest o natječaju EPSO/AD/323/16, objavljenu 26. svibnja 2016. i, u cijelosti, nacrt popisa kandidata odabranih za sudjelovanje u tom natječaju;
            
         
               —
            
            
               tužitelju dodijeli 50 000 eura na ime naknade štete pretrpljene zbog gore navedenih pobijanih odluka i
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na očitoj pogrešci u ocjeni EPSO-a/povjerenstva za odabir koja se ticala tužiteljeva radnog iskustva, uključujući povredu priloga III. predmetnoj obavijesti o natječaju kojom se određuje potrebno radno iskustvo.
            
         
               2.
            
            
               Drugi tužbeni razlog, koji se temelji na povredi članka 41. Povelje Europske Unije o temeljnim pravima i tužiteljevog prava na saslušanje i, nadalje, povredi obveze obrazlaganja i članka 296. Ugovora o funkcioniranju Europske unije.
            
         
               3.
            
            
               Treći tužbeni razlog, koji se temelji na povredi članaka 1., 2., 3. i 4. Uredbe br. 1/58 (1), povredi članka 1.d i članka 28. Pravilnika o osoblju te članka 1. stavka 1. točke (f) Priloga III. tom pravilniku i, nadalje, povredi načela jednakog postupanja i nediskriminacije.
            
         
      (1)  Uredba br. 1. od 15. travnja 1958. o određivanju jezika koji se koriste u Europskoj ekonomskoj zajednici (SL 17, str. 385.) (SL, posebno izdanje na engleskom jeziku 1952.-1958. (I), str. 59.)